3. ลักษณะการประกอบธุรกิจ

3.1 ความเป็นมา การเปลี่ยนแปลง และ พัฒนาการที่สำคัญ

บริษัท นิปปอนแพ็ค (ประเทศไทย) จำกัด (มหาชน) ก่อตั้งขึ้นเมื่อวันที่ 17 กันยายน พ.ศ. 2530
โดยมีทุนจดทะเบียนเริ่มต้น 4.2 ล้านบาท
เพื่อประกอบกิจการผลิตและจำหน่ายบรรจุภัณฑ์พลาสติกประเภทอ่อน(Flexible Packaging)
เพื่อใช้สำหรับบรรจุสินค้าอุปโภค และบริโภคประเภทต่าง ๆ
และต่อมาได้มีการขยายกำลังการผลิตโดยเพิ่มสายการผลิตขวดพีอีที PET (PET : Polyethylene
Terephthalate Bottle) เพื่อใช้สำหรับบรรจุน้ำดื่มและน้ำมันพืช

บริษัทฯ ได้มีการเพิ่มทุนจดทะเบียนหลายครั้ง จนถึงปัจจุบันบริษัทฯ
มีการเพิ่มทุนจดทะเบียนเป็น122ล้านบาท และได้รับอนุญาตให้จดทะเบียนแปรสภาพเป็นบริษัทมหาชน
และเข้าจดทะเบียนในตลาดหลักทรัพย์แห่งประเทศไทย ในปี พ.ศ. 2536

บริษัทฯ มีสำนักงานใหญ่ ตั้งอยู่เลขที่ 110 ถนนเพชรเกษม แขวงหนองค้างพลู เขตหนองแขม
กรุงเทพมหานคร รหัสไปรษณีย์ 10160 ปัจจุบันบริษัทฯ มีทุนจดทะเบียน และเรียกชำระแล้ว 122
ล้านบาท พื้นที่ของบริษัทฯ มีทั้งหมดประมาณ 8 ไร่ มีอาคารโรงงานและสำนักงาน รวม 5 หลัง
คิดเป็นพื้นที่ทั้งหมด 7,000 ตารางเมตร

จวบจนปัจจุบัน บริษัท นิปปอนแพ็ค (ประเทศไทย) จำกัด (มหาชน)
ยังคงมุ่งมั่นสร้างสรรค์บรรจุภัณฑ์พลาสติกที่ดี มีคุณภาพ
ตลอดจนการบริการอย่างครบวงจรเพื่อตอบสนองความต้องการที่ดีสำหรับลูกค้า
อีกทั้งยังเป็นการสนับสนุนการเจริญเติบโต
และพัฒนาอย่างไม่หยุดยั้งของอุตสาหกรรมบรรจุภัณฑ์พลาสติกสืบต่อไป

วิสัยทัศน์

ก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก
โดยมุ่งเน้นการสร้างสรรค์และพัฒนาความเป็นเลิศทางด้านคุณภาพของผลิตภัณฑ์อย่างต่อเนื่อง
เพื่อตอบสนองความต้องการของลูกค้าที่หลากหลาย และแนวคิดการก้าวไปข้างหน้าอย่างไม่หยุดยั้ง
เพื่อสร้างความยั่งยืนให้กับอุตสาหกรรมพลาสติกและองค์กรสืบไป

พันธกิจ

1.  มุ่งมั่นพัฒนาคุณภาพของบรรจุภัณฑ์พลาสติกให้ได้คุณภาพตามมาตรฐานสากล
    เพื่อให้สามารถแข่งขันได้อย่างมีประสิทธิภาพและสร้างสรรค์นวัตกรรมทางด้านการผลิตให้สามารถตอบสนองต่อความต้องการของลูกค้าและทำให้ลูกค้าเกิดความพึงพอใจสูงสุดทั้งด้านคุณภาพและจริยธรรม

2.  เคารพในการแข่งขันอย่างใสสะอาด โปร่งใสและจะไม่ทำการแข่งขันโดยการใส่ร้ายคู่แข่งขัน
    ไม่ว่าจะด้วยประการใดๆ
    รวมทั้งจะทำการแข่งขันอย่างสร้างสรรค์และไม่ทำการสร้างศัตรูในทางธุรกิจกับคู่แข่งขัน

3.  สร้างความสัมพันธ์ที่ดีกับคู่ค้าและพันธมิตรทางธุรกิจผสมผสานประโยชน์
    และดำเนินธุรกิจต่างตอบแทนอย่างเป็นธรรมปฏิบัติต่อกันอย่างให้เกียรติ
    และไม่เอารัดเอาเปรียบเพื่อสร้างให้เกิดความเชื่อมั่นที่จะร่วมมือกันและเป็นพันธมิตรทางธุรกิจในระยะยาว

4.  มุ่งมั่นที่จะสร้างสรรค์ให้บริษัทเป็นองค์กรแห่งการเรียนรู้เพื่อพัฒนาปรับปรุงคุณภาพบุคลากรทุกระดับอย่างต่อเนื่อง
    ทั้งด้านทักษะ ความรู้ความเชี่ยวชาญ
    และจรรยาบรรณในการปฏิบัติงานเพื่อให้มีความเป็นมืออาชีพอีกทั้งจะดูแลให้พนักงานหลีกเลี่ยงการทำรายการใดๆที่จะก่อให้เกิดความขัดแย้งทางผลประโยชน์ใดๆ
    ที่อาจเกิดขึ้นกับทั้งลูกค้าและบริษัท อีกทั้งจะดูแลและรักษาพนักงานที่ดี
    มีคุณภาพไว้กับองค์กรในระยะยาว

5.  ให้ความสำคัญในเรื่องผลประโยชน์ของผู้ถือหุ้นทั้งในด้านผลประกอบการและการบริหารความเสี่ยงใดๆ
    ทั้งในระยะสั้นและระยะยาวและจะให้ความสำคัญในเรื่องการกำกับดูแลกิจการที่ดีอย่างต่อเนื่อง

6.  ยึดมั่นในความเป็นองค์กรที่ดีในสังคม
    เคารพในกฎระเบียบของทางการและกฎหมายต่างๆที่เกี่ยวข้องกับธุรกิจอย่างเคร่งครัดรวมทั้งการให้ความร่วมมือกับหน่วยงานภาครัฐเพื่อสนับสนุนการเติบโตทางเศรษฐกิจของประเทศและให้ความร่วมมือในการช่วยเหลือและพัฒนาสังคม

  3.2 การประกอบธุรกิจ

  ลักษณะของผลิตภัณฑ์และบริการ

  ผลิตภัณฑ์และบริการของบริษัทฯ ได้แก่ สินค้าด้านบรรจุภัณฑ์ ซึ่งมีอยู่ด้วยกัน 2 ประเภท ได้แก่

  1. บรรจุภัณฑ์พลาสติกประเภทอ่อนตัว (Flexible Packaging)
  เพื่อใช้สำหรับบรรจุสินค้าอุปโภค และ บริโภค ซึ่งบริษัทฯ
  จะผลิตบรรจุภัณฑ์ออกมาในลักษณะของงานเป็นม้วน และงานซองตามคำสั้งซื้อของลูกค้า
  ซึ่งกลุ่มลูกค้าหลักของบริษัทฯ ได้แก่ กลุ่มอุตสาหกรรมอาหาร
  โดยการนำไปใช้บรรจุอาหารประเภทต่างๆ เช่น ขนมขบเคี้ยว (Snack) บะหมี่กึ่งสำเร็จรูป
  เครื่องปรุงรส ลูกกวาด อาหารแช่แข็ง อาหารอบแห้งอื่นๆ เป็นต้น

  2. ขวด PET (PET BOTTLE) ทำจากวัสดุเม็ดพลาสติก Polyethylene Terepthalate
  Resin ใช้สำหรับบรรจุนํ้าดื่มและนํ้ามันพืช ซึ่งกลุ่มลูกค้าหลักของบริษัทฯ ได้แก่ กลุ่มน้ำดื่ม
  และกลุ่มน้ำมันพืช โดยลูกค้าจะ

  เป็นผู้นำไปบรรจุเอง

3.3 โครงสร้างรายได้

บริษัทฯ มีโครงสร้างรายได้ที่เกิดขึ้นจากการขาย 3 ปี ย้อนหลัง ดังนี้

+----------------------+------+-----+-----+-----+-----+-----+-----+
| ผลิตภัณฑ์               | ด    | ปี   |     | ปี   |     | ปี   |     |
|                      | ำเนิน | 2   |     | 2   |     | 2   |     |
|                      |      | 553 |     | 552 |     | 551 |     |
|                      | กา   |     |     |     |     |     |     |
|                      | รโดย |     |     |     |     |     |     |
+----------------------+------+-----+-----+-----+-----+-----+-----+
|                      |      | รา  | %   | ร   | %   | รา  | %   |
|                      |      | ยได้ |     | ายไ |     | ยได้ |     |
|                      |      |     |     | ด้(ล |     |     |     |
|                      |      | (ล  |     | ้านบ |     | (ล  |     |
|                      |      | ้านบ |     | าท) |     | ้านบ |     |
|                      |      | าท) |     |     |     | าท) |     |
+----------------------+------+-----+-----+-----+-----+-----+-----+
| บร                   | NI   | 80  | 32  | 94  | 38  | 108 | 39  |
| รจุภัณฑ์พลาสติกประเภทอ่อน | PPON | .69 | .63 | .36 | .81 | .30 | .58 |
|                      |      |     |     |     |     |     |     |
| (Flexible Packaging) |      |     |     |     |     |     |     |
+----------------------+------+-----+-----+-----+-----+-----+-----+
| ขวดพีอีที               | NI   | 166 | 67  | 148 | 61  | 165 | 60  |
|                      | PPON | .60 | .37 | .80 | .19 | .39 | .42 |
| (PET Bottle)         |      |     |     |     |     |     |     |
+----------------------+------+-----+-----+-----+-----+-----+-----+

หมายเหตุ : NIPPON หมายถึง บริษัท นิปปอนแพ็ค (ประเทศไทย) จำกัด (มหาชน)